|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31.07.2020.

|  |
| --- |
|  |

**Спољнотрговинска робна размена, за текући период и јун 2020.****Укупна спољнотрговинска робна размена Србије за период јануар-јун 2020. године износи:**– **20426,2 милионa долара – пад од 9,9% у односу на исти период претходне године;**– **18543,4 милиона евра – пад од 7,7% у односу на исти период претходне године.****Извезено** је робе у вредности од **8621,0** **мил. долара**, што чини пад од 11,1% у односу на исти период претходне године, а **увезено** је робе у вредности од **11805,2 мил. долара**, што је за 9,1% мање него у истом периоду претходне године. **Извоз** робе, изражен у **еврима**, имао је вредност од **7822,4 милиона**, што је пад од 8,9% у поређењу са истим периодом претходне године. **Увоз** робе имао је вредност од **10721,0 милиона**, што представља пад од 6,8% у односу на исти период прошле године. **Дефицит** износи **3184,2 мил. долара**, што чини **смањење од 3,1%** у односу на исти период претходне године. Изражен у еврима, дефицит износи **2898,5** милиона, што је **смањење од 0,5**% у поређењу са истим периодом претходне године.**Покривеност увоза извозом** је **73,0%** и мања је од покривености у истом периоду претходне године, када је износила 74,7%.Посматрано регионално, највеће учешће у извозу Србије имао је Регион Војводине (35,9%); следи Београдски регион (25,6%), Регион Шумадије и Западне Србије (21,4%), Регион Јужне и Источне Србије (16,9%), а око 0,1% извоза је неразврстано по територијама. Највеће учешће у увозу Србије имао је Београдски регион (49,2%); следе Регион Војводине (28,1%), Регион Шумадије и Западне Србије (12,8%), Регион Јужне и Источне Србије (9,1%), а око 0,8% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 57,9%(4994,9 мил. долара), следе роба за широку потрошњу, 31,0% (2668,5) и опрема, 11,1% (957,3). Некласификована роба по намени износи 0,0% (0,2 мил. долара). У **структури увоза по намени производа** највише су заступљени производи за репродукцију, 51,9% (6128,4 мил. долара), следе роба за широку потрошњу, 21,6% (2552,3), и опрема, 14,9% (1754,8). Некласификована роба по намени износи 11,6% (1369,8 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 60,4% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 1099.8 | 997.8 | Немачка  | 1543.2 | 1400.5 |
| Италија | 726.6 | 659.0 | Кина  | 1397.8 | 1269.1 |
| Босна и Херцеговина  | 627.2 | 569.3 | Руска Федерација  | 977.2 | 891.6 |
| Румунија  | 532.9 | 483.2 | Италија  | 962.6 | 873.3 |
| Руска Федерација  | 451.3 | 410.0 | Мађарска  | 577.3 | 524.3 |

Наш други по важности партнер јесу земље CEFTA, са којима имамо суфицит у размени од 961,3 мил. долара, који је резултат углавном извоза: пољопривредних производа (житарице и производи од њих), електричних машина и апарата, нафте и нафтних деривата, друмских возила и производа од метала. Извоз Србије износи 1395,3 а увоз 434,0 мил. долара за посматрани период. Покривеност увоза извозом је 321,5%. Изражено у **еврима**, извоз износи 1266,9а увоз 394,5 мил. евра (суфицит је 872,4 мил. евра, а покривеност увоза извозом 321,1%).Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и производи за исхрану животиња, а увози се кокс и полукокс од каменог угља и дрво четинара), Црном Гором (извозе се лекови за малопродају и руде олова и концентрати, а увозе се највише сирови алуминијум и димљено свињско месо) и Северном Македонијом (извоз електричних проводника и електрична енергија, а увозе се највише лекови за малопродају и ваљани производи од гвожђа и челика). Од осталих земаља истиче се и суфицит са Румунијом, Бугарском, Чешком, Хрватском, Словачком, Шведском, Великом Британијом. Највећи дефицит јавља се у трговини са Кином (због увоза телефона за мрежу станица и лаптопова) и Руском Федерацијом. Следи дефицит са: Немачком, Турском, Италијом, Мађарском, Белгијом, Републиком Корејом, Пољском (увоз делова за моторна возила), САД-ом, Шпанијом, Француском, Словенијом, Грчком, Швајцарском ... **Према одсецима Стандардне међународне трговинске класификације (СМТК)**, извоз првих пет одсека чини 30,7% укупног извоза. Увоз првих пет одсека чини 24,8% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 13,1%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 976.4 | 884.5 | Електричне машине и апарати | 739.4 | 671.1 |
| Житарице и производи од њих  | 467.2 | 424.1 | Нафта и нафтни деривати | 557.2 | 505.6 |
| Поврће и воће  | 440.1 | 399.5 | Друмска возила | 550.6 | 499.0 |
| Погонске машине и уређаји | 391.1 | 354.5 | Медицински и фармацеутски производи | 546.8 | 497.0 |
| Производи од каучука | 368.2 | 333.7 | Индустријске машине за општу употребу | 533.9 | 483.8 |
|  |  |  |  |  |  |

У **јуну** 2020. годинеје извезено је робе у вредности од **1567,4 милиона долара**, што чини смањење од 6,8% у односу на исти месец претходне године. Увоз је износио **2012,5 милиона долара**,што је смањење од 5,2% у односу на исти месец претходне године.Изражено у еврима извезено је робе у вредности од **1394,8 милиона евра**, што чини смањење од 6,8% у односу на исти месец претходне године. Увоз је износио **1790,7 милиона евра**, што је смањење од 5,2% у односу на исти месец претходне године. Рачунато у доларима, десезонирани индекс јун 2020 / мај 2020. године показује раст извоза за 15,8% и раст увоза за 15,3%. Рачунато у еврима, десезонирани индекс јун 2020 / мај 2020. године показује раст извоза за 11,2% и раст увоза за 11,9%.Према Номенклатури статистике спољне трговине (**НССТ**) за месец ***јун***:На листи првих 5 производа у **извозу**, прво место заузима извоз *сетова проводника за авионе, возила и бродове* (96 мил. долара)*;* друго место припада извозу *кукуруза* (63 мил. долара); на трећем месту је извоз *рафинисаног бакра,* са 41 мил. долара*;* следиизвоз *нових спољних гума за аутомобиле,* са 35 мил. долара; последње место припада извозу *топло ваљаних производа (гвожђе и нелегирани челик) у котуровима* са 26 мил. долара.Листа првих 5 производа у **увозу** показује да су *лекови за малопродају* (60 мил. долара) наш први увозни производ; други по значају је увоз *сирове нафте* (47 мил. долара); на трећем месту листе је увоз *телефона за мрежу станица* (35 мил. долара); следи увоз *дизел* *аутомобила*, *преко 1500, али испод 2500 cm3* (24 мил. долара); последње место заузима увоз *осталих електричних проводника, за напон <1000V,* са 21 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |